[{"text_idx": "#000000", "text": "7 asja, mida pead kindlasti Battlefield V kohta teadma"}, {"text_idx": "#000001", "text": "Iga videoma\u0308ngu puhul \u2013olgu ta siis hea vo\u0303i halb \u2013 on ko\u0303ige olulisem platvorm, millel seda ma\u0308ngida saab, ning aeg, millal seda ma\u0308ngida saab. Battlefield V puhul on nende ku\u0308simuste vastusteks Xbox One, PlayStation 4 ja PC ning varajase ligipa\u0308a\u0308su omajad saavad tormata lahinguva\u0308ljale 11. oktoobril, Delux Editioni omanikud 16. oktoobril ja u\u0308le ja\u0308a\u0308nud tavaversiooni omajad 19. oktoobril."}, {"text_idx": "#000002", "text": "2016. aastal ilmunud Battlefield 1 ta\u0308itis paljude ma\u0308ngurite unistused, hu\u0308ljates u\u0308ksikisikuvaates tulistamisma\u0308ngude z\u030canrit domineerima hakanud tulevikuna\u0308gemused ja asendades need Esimese ilmaso\u0303ja kaevikute, tankide, pipragaasi ja pistodadega. Battlefield V ja\u0308tkab sarnast teed, kuid viib ma\u0308ngijad hoopistu\u0308kkis Teise maailmaso\u0303tta, mida pole suured tulistamisma\u0308ngud pikka ikka aega julgenud ku\u0308lastada (kas ma siinjuures pidin arvestama Call of Duty: WWII ma\u0308nguga?)."}, {"text_idx": "#000003", "text": "Battlefield V ei loobu u\u0308ksikma\u0308nguloost, vaid vo\u0303tab eelmise osa kiita saanud valemi ning ta\u0308iustab seda. EA ei jaganud eriti detaile, aga lubas, et War Stories ma\u0308ngulaadi ehk so\u0303jalugude raames viib teos meid to\u0303estisu\u0308ndinud olukordadest inspireeritud hetkedesse, mis ei tohiks meid emotsionaalselt ku\u0308lmaks ja\u0308tta. Kui just treilerist na\u0308htud lumine Norra va\u0308lja arvata, see ja\u0308tab lisaks emotsionaalsele ka fu\u0308u\u0308siliselt ku\u0308lma tunde sisse!"}, {"text_idx": "#000004", "text": "Ole sa mees vo\u0303i naine, oma virtuaalse tulevase so\u0303javeterani saabluua oma na\u0308o ja soo ja\u0308rgi. Ja\u0308tame siinkohal vaidlused ko\u0303rvale, kas naiste osalemine Teises maailmaso\u0303jas on ajalugu arvestades korrektne vo\u0303i ei proovigi Battlefield olla so\u0303jasimulaator \u2013 mina tahan ku\u0308ll naisena ma\u0308ngida!"}, {"text_idx": "#000005", "text": "DICE hu\u0308lgab harjumuspa\u0308rase hooajapa\u0308a\u0308sme ning asendab selle peatu\u0308kkidega, mis peaks arendajate so\u0303nul hoidma ma\u0308ngijaid kauem lahinguva\u0308ljadel ning pakkuma muutuvat kogemust. See ta\u0308hendab, et iga peatu\u0308kk toob kaasa uusi kaarte, ma\u0308ngulaade, koosto\u0308o\u0308missioone ning auhindu. Seda ko\u0303ike tasuta!"}, {"text_idx": "#000006", "text": "Uute tutvustatud ma\u0308ngulaadide ko\u0303rval ei na\u0308e me (jumalale ta\u0308nu) battle royale\u2019i. Ku\u0308ll aga u\u0308tles ma\u0308ngu produtsent Andreas Morrel, et antud z\u030canr sobiks ma\u0308nguga suurepa\u0308raselt. Lo\u0303puks saab ju olla vaid u\u0308ks!"}, {"text_idx": "#000009", "text": "Aastanumbriks on ku\u0308ll juba 2023, ent Andri on alles nu\u0308u\u0308d avastamas 2022. aasta ko\u0303ige paremat videoma\u0308ngu. Kuidas saab Elden Ringi karmis ja halastamatus maailmas hakkama ma\u0308ngur, kes pole varem Form Software\u2019i soulslike z\u030canri ma\u0308ngudega tutvust teinud? Kas mo\u0303o\u0303k visatakse po\u0303o\u0303sasse vo\u0303i ru\u0308hitakse vapralt edasi? Sten ..."}, {"text_idx": "#000011", "text": "Leho ma\u0308ngis... u\u0308heosalisi Euroopa sidescroller\u2019eid"}, {"text_idx": "#000014", "text": "Sten ja Allan on mo\u0303lemad ma\u0308nginud 2023. aasta esimest suuremat ma\u0308ngu ning leiavad, et tegemist ..."}, {"text_idx": "#000015", "text": "Leho ma\u0308ngis... 25 aasta vanuseid kihutamisi"}]